CONVOCATORIA DE NOMEAMENTO INTERINO DE DIVERSO PERSOAL PARA A EXECUCIÓN DO PROGRAMA DE CARÁCTER TEMPORAL DEPOEMPREGO 2015
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 13/08/2015)

A presidencia, en uso das facultades que lle confire a normativa local vixente, dita a seguinte RESOLUCIÓN: De conformidade co establecido no artigo 34. g da Lei 7/85, do 2 de abril, reguladora das bases de réxime local, modificada pola Lei 11/99, do 21 de abril, por razóns de urxencia e inaprazable necesidade, RESOLVO aprobar a convocatoria de nomeamento interino de diverso persoal para a execución do programa de carácter temporal DEPOEMPREGO 2015, que se rexerá polas seguintes: Esta convocatoria ten por obxecto o nomeamento interino por execución de programas de diverso persoal para a execución do proxecto DEPOEMPREGO 2015, por razóns de urxencia e inaprazable necesidade, e con fundamento no art.10.1. c) da Lei 7/2007, do 12 de abril, do estatuto básico do empregado público, Lei 2/2015, do 29 de abril, do empregado público de Galicia, art.27.1.2 do Real decreto 364/95, do 10 de marzo, disposición adicional primeira do Real decreto 896/91, do 7 de xuño, Orde APU/1461/2002, do 6 de xuño, sobre selección e nomeamento de persoal funcionario interino e Real decreto 95/1991, do 20 de marzo, da Comunidade Autónoma de Galicia, segundo os principios de mérito e capacidade. O referido proxecto destinase ó financiamento de programas de emprego dirixidos á mellora da ocupabilidade e a inserción laboral das persoas traballadoras en situación de desemprego, con cargo a subvención concedida para tal fin pola Consellería de traballo e Benestar da Xunta de Galicia. O número de postos, a súa denominación e características relaciónanse a continuación: Dous postos de orientador laboral, clasificado no grupo A2 Dous postos de técnico de inserción laboral e prospección, clasificado no grupo A2 Un técnico de formación, clasificado no grupo A2 Un posto de Administrativo, clasificado no grupo C1 Establécese o sistema de concurso- oposición libre, consistente na valoración dos méritos aportados polos aspirantes e a realización de dous exercicios relacionados co programa da convocatoria e o posto de traballo a desempeñar. Para seren admitidos neste proceso selectivo os aspirantes deberán reunir os seguintes requisitos: a) Ter a nacionalidade española, sen prexuízo do disposto no artigo 57 da Lei 7/2007, do 12 de abril, do estatuto básico do empregado público, a respecto do acceso ó emprego público de nacionais doutros estados. b) Ter cumpridos os dezaseis anos de idade e non exceder a idade máxima de xubilación forzosa. c) Posuír ou estar en condicións de obter a titulación esixida nas bases específicas para cada un dos postos convocados na data en finalice o prazo de presentación de solicitudes. d) Posuír a capacidade funcional para o desempeño das tarefas habituais do posto á que aspira, non padecer enfermidade nin estar afectado por ningunha limitación física ou psíquica incompatible co desempeño das correspondentes funcións. e) Non estar separado mediante expediente disciplinario do servizo de calquera Administración pública ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ó corpo ou escala de funcionario do que estivese separado ou inhabilitado. No caso de ser nacional doutro estado, non atoparse inhabilitado ou en situación equivalente nin ser sometido a sanción disciplinaria ou equivalente que impida, no seu Estado, nos mesmos termos o acceso ó emprego público. f) Ingresar na Tesourería da Deputación ou na conta bancaria de Abanca ES 17 2080 5401 5731 10106612 a cantidade fixada como dereitos de exame. Todos os requisitos esixidos no apartado anterior deberán posuílos os aspirantes o día que remate o prazo para presentar as solicitudes e conservalos, polo menos, ata a data do seu nomeamento como funcionario interino para execución dun programa de carácter temporal.1. As persoas que desexen tomar parte nestas probas selectivas deberán facelo constar mediante unha instancia dirixida á presidenta da Deputación de Pontevedra. A instancia conterá, polo menos, os datos persoais do solicitante co seu enderezo e a denominación do posto ó que opta, xuntándolle unha fotocopia autenticada do documento nacional de identidade ou a tarxeta acreditativa expedida polas autoridades competentes no caso de cidadáns comunitarios. Así mesmo, por razón da urxencia, será necesario remitir una copia da solicitude rexistrada á dirección de correo persoal@depo. es, ou ben por fax o número 986804141. Para ser admitidos os aspirantes deberán manifestar nas súas solicitudes de participación que reúnen todas as condicións esixidas na data en que remate o prazo de presentación de instancias. No Rexistro xeral da Deputación facilitaráselles ós interesados o modelo de solicitude, que tamén se pode descargar na páxina web da Deputación, na seguinte dirección www.depo.es (modelo 921.001). No caso de equivalencia ou homologación de titulacións esta deberá xustificarse co certificado expedido polo organismo competente para establecelas.2. O prazo para presentar as solicitudes será de 10 días naturais, contados a partir do día seguinte ó da publicación da convocatoria no Boletín Oficial da Provincia de Pontevedra (BOPPO). 3. A presentación de solicitudes poderá facerse ben nos rexistros da Deputación de Pontevedra, ben de calquera das formas establecidas no art.38.4 da Lei 30/92, do 26 de novembro, de réxime xurídico das administracións públicas e do procedemento administrativo común. As solicitudes que se presenten a través da oficina de correos deberán entregarse en sobre aberto para ser seladas e datadas polo funcionario de Correos antes de seren certificadas.4. Os aspirantes con algunha discapacidade deberán indicalo na súa solicitude e, cando sexa necesario, solicitarán as posibles adaptacións de tempo e de medios para realizar os exercicios.5. Os aspirantes quedan vinculados ós datos que consten na súa solicitude, se ben os erros de feito que poidan advertirse poderán emendarse ou repararse en calquera momento, ben de oficio, ben a instancia de parte.1. Será requisito necesario para participar neste proceso selectivo aboar, dentro do prazo de presentación de instancias, os dereitos de exame e os gastos de tramitación que, no seu caso, determine a entidade bancaria, que poderán satisfacerse directamente na Tesourería da Deputación, ou ben mediante xiro postal, telegráfico ou transferencia bancaria dirixida á conta da Deputación indicada na base cuarta, apartado 1. f. No caso de non realizarse o pagamento directamente na Tesourería provincial o solicitante fará constar na súa instancia a data do xiro ou da transferencia e o número do resgardo. En función do posto ó que opte, as cantidades que se aboarán en concepto de dereitos de exame serán as seguintes: - Postos do grupo A2: 30 € - Postos do grupo C1: 25 € En ningún caso a mera presentación ou o pagamento dos dereitos de exame suporá substituír o trámite de presentación en tempo e en forma da solicitude segundo o disposto na base quinta. Os dereitos de exame reintegraránselles de oficio ós interesados que sexan excluídos definitivamente da lista de admitidos. Estarán exentas de pagar os dereitos de exame as persoas con discapacidade igual ou superior ó 33 %. 1. Unha vez expirado o prazo de presentación de instancias a Deputación ditará resolución, no prazo máximo de dez días hábiles, declarando aprobada a relación de admitidos e excluídos e especificando, no seu caso, os motivos de exclusión, que se publicará na páxina web (www.depo.es) e no taboleiro de anuncios da institución provincial.2. Os aspirantes excluídos ou omitidos disporán dun prazo de 5 días hábiles, contados a partir do seguinte ó da publicación da resolución para poder emendar, no seu caso, o defecto que motivase a exclusión. No suposto de producírense reclamacións deberá ditarse unha nova resolución estimándoas ou desestimándoas, aprobar a lista definitiva e ordenar a súa publicación no taboleiro de anuncios da Deputación en na páxina web.3. Contra a resolución da presidenta, aprobatoria da lista definitiva, poderase interpoñer recurso potestativo de reposición ante o mesmo órgano que a ditou, no prazo dun mes a partir do día seguinte ó desta notificación (artigos 107 e 117 da Lei 30/92, do 26 de novembro, modificada pola Lei 4/99, do 13 de xaneiro) ou ben un recurso contencioso-administrativo perante o Xulgado do Contencioso-Administrativo de Pontevedra, segundo o artigo 46 da Lei 29/98, do 13 de xullo, reguladora da xurisdición contencioso-administrativa.4. O feito de figurar incluído na relación de admitidos non significa que se lles recoñeza ós interesados posuír os requisitos esixidos no procedemento selectivo convocado, que deberán ser xustificados documentalmente no suposto de que os aspirantes admitidos superen as probas selectivas.1. Os membros do tribunal cualificador serán designados pola presidenta segundo o disposto no art.4. e e 4. f do Real decreto 896/91, do 7 de xuño, así como no artigo 60 da citada Lei 7/2007, do 12 de abril, tendo en conta a paridade entre homes e mulleres.2. O tribunal cualificador estará integrado por cinco membros titulares e cinco suplentes. A pertenza ós órganos de selección será sempre a titulo individual e non se poderá ostentar en representación nin por conta de ninguén.3. A composición do tribunal axustarase ós principios de imparcialidade e profesionalidade dos seus membros, que deberán posuír unha titulación igual ou superior á esixida para o acceso ó posto convocado.4. Non poderán formar parte do tribunal as persoas de elección ou designación política, os funcionarios interinos e o persoal eventual.5. O tribunal poderá dispoñer a incorporación ós seus traballos de asesores especialistas, con voz e sen voto, cando a natureza ou as circunstancias dalgunha das probas o aconselle, limitándose os mencionados asesores a prestaren a súa colaboración nas súas especialidades técnicas.6. A Presidencia, antes de que teña lugar cada unha das probas e xuntamente coa lista de admitidos, publicará no BOPPO e no taboleiro de anuncios da institución provincial a resolución pola que se nomean os membros titulares e suplentes do tribunal cualificador.7. Os membros do tribunal deberán absterse de intervir, comunicándollo á presidenta cando concorra neles algunha das circunstancias previstas no artigo 28 da Lei 30/92, do 26 de novembro, así como cando tivesen realizado tarefas de preparación de aspirantes durante os cinco anos anteriores á publicación desta convocatoria. Así mesmo, os aspirantes poderán recusar os membros do tribunal cando concorra neles algunha das circunstancias previstas para a abstención, de conformidade co establecido no artigo 29 da Lei 30/92.8. O tribunal cualificador deberá constituírse na data que designe a presidenta, entendéndose validamente constituído cando asista a maioría absoluta dos membros, titulares ou suplentes. Na sesión constitutiva adoptaranse as decisións pertinentes para o correcto desenvolvemento das probas selectivas.9. A partir da sesión de constitución o tribunal, para actuar validamente, requirirá a presenza da maioría absoluta dos seus membros, titulares ou suplentes, e axustará as súas actuacións en todo momento ó disposto na Lei 30/92, do 26 de novembro, e ás bases reguladoras desta convocatoria.10. O tribunal cualificador adoptará as medidas precisas naqueles casos en que resulte necesario para que os aspirantes con discapacidade gocen de similares condicións para realizaren os exercicios cás do resto dos aspirantes, dispoñendo, no seu caso, as posibles adaptacións de tempo e de medios.11. En caso de ausencia do presidente titular e do presidente suplente actuará no seu lugar o vocal designado en primeiro lugar.12. Os membros do tribunal e os seus asesores que asistan ás sesións percibirán as axudas de custo pola súa asistencia segundo a contía legalmente establecida.1. Na fase de concurso comprobaranse e cualificaranse os méritos alegados polos aspirantes, que deberán xustificarse de xeito fidedigno con documentos orixinais ou cunha copia autenticada acreditativa destes.2. Nesta fase valoraranse os méritos específicos adecuados ás características dos postos convocados, segundo o seguinte: a) Experiencia profesional: máximo 3 puntos - Por servizos prestados na Administración pública en prazas ou postos clasificados nos grupos A, ou nos 1/2, directamente relacionados con programas integrados para o emprego con intermediación laboral e de igual contido profesional ó convocado, 0,40 puntos por ano de servizo ou fracción superior a seis meses, ata un máximo de 2,00 puntos. - Por servizos prestados na Administración pública en prazas ou postos clasificados nos grupos A, ou nos 1/2, de similar contido profesional ó convocado, 0,20 puntos por ano de servizo ou fracción superior a seis meses, ata un máximo de 1,00 punto. A experiencia profesional deberá acreditarse mediante certificación, expedida pola Administración pública na que prestou servizos, facendo constar o posto de traballo que desempeñou, as tarefas realizadas e o cómputo total de días, meses e anos traballados. Para tal efecto non se terán en conta as fotocopias de contratos de traballo nin a vida laboral expedida pola Tesourería xeral da Seguridade Social. Enténdese por servizos prestados na Administración Pública os que derivan dunha contratación laboral, da condición de funcionario de carreira ou interino en calquera das súas modalidades. - Por ter traballado no sector privado nunha categoría profesional equivalente á do posto convocado, como profesional liberal especialista ou en empresas especializadas en consultoría ou asesoramento en materia de programas integrados para o emprego con intermediación laboral e de igual ou similar contido profesional ó convocado, 0,20 puntos por ano de servizo ou fracción superior a seis meses, ata un máximo de 3,00 puntos. A experiencia profesional no sector privado, acreditarase mediante a presentación da copia ou fotocopia do contrato de traballo e informe de vida laboral expedido pola Tesouraría Xeral da Seguridade Social, acompañada dunha certificación das tarefas realizadas expedida polo empregador. No caso de profesionais liberais acreditarase mediante a presentación do libro de rexistro de ingresos da última anualidade, informe da vida laboral ou no seu caso da mutualidade profesional alternativa ao RETA, e contratos de servizos profesionais de asistencia relacionados co posto convocado. b) Méritos académicos: máximo 2 puntos - Por ter títulos de máster ou cursos de especialización de duración igual ou superior a 150 horas, directamente relacionados co contido do posto convocado, 0,50 puntos por cada un, ata un máximo de 1 punto. - Por gozar de bolsas de colaboración ou práctica laboral na Deputación de Pontevedra, ou outras Administracións públicas, relacionadas co contido do posto convocado, 0'10 puntos por mes de prácticas, ata un máximo de 1 punto. c) Cursos: máximo 1 punto Por asistir a cursos de formación e perfeccionamento organizados por centros oficiais dependentes da Administración do estado, da comunidade autónoma ou Administración local, universidades, colexios oficiais ou escolas da Administración pública directamente relacionados co posto ó que se opta e coa xestión de fondos comunitarios, (incluídos os organizados por sindicatos no marco do Acordo Nacional de Formación Continua), ata un máximo de un (1) punto, computándose do seguinte xeito: 1) De 100 ou máis horas de duración 0,30 puntos por curso 2) De entre 60 e 99 horas de duración 0,25 puntos por curso 3) De entre 30 e 59 horas de duración 0,20 puntos por curso 4) De entre 10 e 29 horas de duración 0,15 puntos por curso Non se terán en conta os certificados ou diplomas nos que non se especifique a duración do curso en número de horas ou créditos. Tampouco se computarán as xornadas, congresos, seminarios ou cursos de duración inferior a dez horas.3. A cualificación dos méritos na fase de concurso será anterior á fase de oposición e as puntuacións outorgadas publicaranse no taboleiro de anuncios e na páxina web da Deputación.4. Os interesados poderán formular alegacións ante o tribunal seleccionador no prazo de cinco días hábiles contados a partir do seguinte ó da publicación das puntuacións outorgadas na fase de concurso no taboleiro de anuncios e na páxina web da Deputación.1. A data e mais a hora na que deberá constituírse o tribunal para valorar os méritos así coma o día e a hora en que terán lugar as probas serán determinados por resolución da presidenta, xuntamente coa aprobación da lista definitiva de admitidos e a composición do tribunal, que se publicará nos taboleiros de anuncios do Pazo Provincial e na páxina web, cando menos con cinco días naturais de antelación.2. Os aspirantes serán convocados para a realización dos exercicios nun único chamamento e quedarán decaídos no seu dereito os que non comparezan, salvo en casos debidamente xustificados, que resolverá o tribunal.3. O tribunal poderá requirirlles ós aspirantes que acrediten a súa identidade.4. Se en calquera momento do proceso selectivo chegase a coñecemento do tribunal que algún dos aspirantes non posúe a totalidade dos requisitos esixidos na convocatoria deberá propoñerlle á presidenta a súa exclusión indicando as inexactitudes ou falsidades observadas para os efectos procedentes, previa audiencia do interesado, perdendo todos os dereitos que puidesen derivar da súa participación no procedemento.5. Unha vez concluído o proceso selectivo o tribunal fará pública, no taboleiro de anuncios, a relación de aspirantes que o superasen, indicando a puntuación obtida. Os aspirantes non incluídos na lista terán a consideración de “non aptos”. 6. Contra os acordos do tribunal poderá interpoñerse un recurso administrativo de alzada ante a presidenta que os nomeou, segundo o previsto no artigo 114.1 da Lei 30/92, do 26 de novembro, modificado pola Lei 4/99.1. Cada un dos exercicios da fase de oposición será cualificado entre cero (0) e dez (10) puntos e será necesario para aprobar cada un dos exercicios obter unha puntuación mínima de cinco (5) puntos. No exercicio tipo test o tribunal determinará o número mínimo de respostas acertadas que se requirirán para superar a proba, en función da complexidade técnica destas e das peculiaridades propias do posto convocado. Todas as preguntas terán o mesmo valor e penalizaranse as mal contestadas, de forma que por cada 3 preguntas incorrectas se descontará unha correcta ou a súa parte proporcional (por dúas 0,66 e por unha 0,33). Neste tipo de exercicios quedarán automaticamente anulados os exames asinados, os que conteñan datos que identifiquen o persoal asinante ou sinais ou que teñan marcas que puidesen romper o anonimato. O mesmo sucederá cos que resulten ilexibles.2. O exercicio obrigatorio e non eliminatorio sobre o coñecemento do idioma galego cualificarase de cero (0) a dous (2) puntos. Quedan exentos desta proba os aspirantes que acrediten o Celga 4. En calquera dos casos outorgaráselle a cualificación máxima (2 puntos). 3. A cualificación de cada aspirante nos diferentes exercicios do proceso de selección será o resultado da media aritmética das puntuacións outorgadas por todos os membros do tribunal.4. Cando entre dúas puntuacións outorgadas por parte dos membros do tribunal exista unha diferenza de tres ou máis enteiros, serán automaticamente excluídas ambas as dúas, a maior e a menor, calculándose a media aritmética coas puntuacións concedidas polos demais membros do tribunal. Logo de sumadas as puntuacións totais da fase concurso e oposición os tribunais farán pública as propostas de nomeamento a favor dos candidatos que obteñan a maior puntuación total final, que serán publicadas no taboleiro de anuncios do Pazo Provincial e na súa páxina web, a fin de que os posibles interesados podan formular alegacións ante o tribunal no prazo de cinco días naturais contados a partir do seguinte á dita publicación.2. O tribunal non poderá en ningún caso aprobar nin declarar que superou este proceso selectivo un número superior de aspirantes ó de postos convocados. Calquera proposta de aprobados que contraveña o establecido anteriormente será nula de pleno dereito.3. No suposto de empate nas puntuacións totais finais de dous ou máis aspirantes este resolverase tendo en conta a maior puntuación obtida no apartado de experiencia profesional e, se isto non fose suficiente, pola puntuación obtida nos apartados de méritos académicos. De persistir o empate este resolverase por sorteo.4. Así mesmo, o tribunal poderá propor a non provisión do posto xustificando esta decisión. Este acordo publicarase no taboleiro de anuncios e na páxina web e serviralles de notificación ós interesados para todos os efectos.1. A relación de aprobados, publicada no taboleiro de anuncios da institución provincial conterá unha advertencia recordándolle ó aspirante proposto que deberá presentar no Servizo de Recursos Humanos e Formación a documentación sinalada nas bases para xustificar que cumpre os requisitos esixidos para ingresar na función pública local e acceder ó posto convocado como funcionario interino para execución de programas de carácter temporal.2. Dito aspirante achegará, dentro do prazo de 5 días naturais, contados desde a publicación da relación de aprobados, os documentos acreditativos de capacidade e mais os requisitos esixidos na convocatoria: a) Certificación de nacemento expedida no Rexistro civil correspondente b) Fotocopia debidamente compulsada do título académico esixido para o ingreso c) Certificado médico, sen prexuízo dun posterior recoñecemento d) Declaración xurada de estar separado do servizo das administracións públicas nin estar incurso nalgunha das causas de incapacidade ou incompatibilidade determinadas na lexislación vixente e) Número da Seguridade Social f) Certificado do número de conta bancaria 3. Ante a imposibilidade, debidamente xustificada, de presentar os documentos sinalados os aspirantes poderán acreditar que reúnen as condicións esixidas mediante calquera outro medio de proba admitido en dereito. Quen non presentase a documentación sinalada anteriormente dentro do prazo fixado, salvo causa de forza maior, non poderá ser nomeado funcionario interino por execución de programas, nin tampouco se do exame da documentación se deducise que carece dalgún requisito. Despois de concluídos os procesos selectivos os aspirantes aprobados cun número que non poderá exceder en ningún caso ó dos postos convocados será nomeado funcionario interino pola presidenta para execución do proxecto de DEPOEMPREGO 2015, unha vez que xustifique documentalmente o cumprimento dos requisitos previstos nestas bases. Este nomeamento terá efectos dende 1 de setembro de 2015 e por un período de un ano ou ata que desaparezan a causas que motivan este nomeamento dirixido a execución dun programa de carácter temporal. As bases desta convocatoria vinculan a Administración provincial, os tribunais cualificadores e os aspirantes que participen nos procesos selectivos convocados. Os tribunais quedan facultados para interpretar as bases da convocatoria, para resolver cantas dúbidas e incidencias presente a súa aplicación e para adoptar os acordos necesarios procurando a boa orde e desenvolvemento do proceso selectivo. Os procesos selectivos regularanse polo disposto nas bases da convocatoria e no non previsto nestas pola Lei 7/2007, de 12 de abril, polo Real decreto lexislativo 781/86, do 18 de abril, e polo Real decreto 364/95, polo que se aprobou o Regulamento xeral de ingreso do persoal ó servizo da Administración do Estado, o Real decreto 896/1991, de 7 de xuño, sobre procedemento de selección na Administración local e o Real decreto 95/1991, do 20 de marzo, da Comunidade Autónoma de Galicia. As bases da convocatoria e cantos actos administrativos deriven delas e das actuacións dos tribunais poderán ser impugnados nos casos e na forma establecidos pola Lei 30/92, do 26 de novembro, modificada pola Lei 4/99, así como a Lei 29/98, de 13 de xullo, reguladora da xurisdición contencioso-administrativa. A Administración provincial tamén poderá, no seu caso, revisar as resolucións do tribunal segundo o previsto na citada Lei 30/1992. Convócanse dous postos de traballo de orientador laboral clasificados no grupo A2. Ademais das condicións sinaladas na base cuarta das xerais os aspirantes deberán posuír o título de graduado social, diplomado en relacións laborais, grao en relacións laborais e recursos humanos ou licenciado en ciencias do traballo, ou licenciado ou graduado en psicoloxía ou pedagoxía, na data na que remate o prazo de admisión de instancias. PRIMEIRO EXERCICIO, de carácter obrigatorio e eliminatorio. Consistirá en contestar por escrito un test de 50 preguntas con catro respostas alternativas propostas polo tribunal e correspondentes ó contido do programa. O tempo de realización deste exercicio será de 40 minutos. SEGUNDO EXERCICIO, de carácter obrigatorio e eliminatorio. Consistirá na resolución dun caso práctico, proposto polo tribunal e relacionado coas materias contidas no programa, nun tempo máximo de dúas horas. Neste exercicio valorarase a capacidade de análise e a aplicación dos coñecementos teóricos á resolución dos problemas prácticos presentados. TERCEIRO EXERCICIO: de carácter obrigatorio e non eliminatorio. Consistirá na tradución directa ó idioma galego, sen axuda do dicionario, dun texto en castelán elixido polo tribunal. Os programas integrados de Emprego na comunidade Autónoma Galega: obxectivos e accións Os colectivos con dificultades na inserción laboral. Tipoloxías A orientación laboral en Galicia O Proceso de orientación: concepto e fases Elaboración e deseño dos itinerarios de inserción sociolaboral A busca de Emprego: habilidades sociais, ferramentas e técnicas Recursos para o emprego e a formación na provincia de Pontevedra O fomento da igualdade de oportunidades. As políticas activas de Emprego na Comunidade Autónoma Galega A formación para o emprego en Galicia Convócanse dous postos de traballo de técnico de inserción clasificados no grupo A2. Ademais das condicións sinaladas na base cuarta das xerais os aspirantes deberán posuír o título de graduado social, diplomado en relacións laborais, grao en relacións laborais e recursos humanos ou licenciado en ciencias do traballo, licenciado ou graduado en dereito, na data na que remate o prazo de admisión de instancias. PRIMEIRO EXERCICIO, de carácter obrigatorio e eliminatorio. Consistirá en contestar por escrito un test de 50 preguntas con catro respostas alternativas propostas polo tribunal e correspondentes ó contido do programa. O tempo de realización deste exercicio será de 40 minutos. SEGUNDO EXERCICIO, de carácter obrigatorio e eliminatorio. Consistirá na resolución dun caso práctico, proposto polo tribunal e relacionado coas materias contidas no programa, nun tempo máximo de dúas horas. Neste exercicio valorarase a capacidade de análise e a aplicación dos coñecementos teóricos á resolución dos problemas prácticos presentados. TERCEIRO EXERCICIO: de carácter obrigatorio e non eliminatorio. Consistirá na tradución directa ó idioma galego, sen axuda do dicionario, dun texto en castelán elixido polo tribunal. Os programas integrados de Emprego na comunidade Autónoma Galega: obxectivos e accións Os colectivos prioritarios nos programas de Emprego. Tipoloxías Recursos de emprego e formación na provincia de Pontevedra Utilización das Redes Sociais na busca de emprego A formación para o emprego en Galicia O fomento da igualdade de oportunidades. Contrato laboral. Tipos de contratos A prospección de mercado. concepto e ferramentas O proceso da intermediación laboral O autoemprego: axudas e fórmulas Convócanse dous postos de traballo de técnico de inserción clasificados no grupo A2. Ademais das condicións sinaladas na base cuarta das xerais os aspirantes deberán posuír o título de graduado social, diplomado en relacións laborais, grao en relacións laborais e recursos humanos ou licenciado en ciencias do traballo, licenciado ou graduado en pedagogía, na data na que remate o prazo de admisión de instancias. PRIMEIRO EXERCICIO, de carácter obrigatorio e eliminatorio. Consistirá en contestar por escrito un test de 50 preguntas con catro respostas alternativas propostas polo tribunal e correspondentes ó contido do programa. O tempo de realización deste exercicio será de 40 minutos. SEGUNDO EXERCICIO, de carácter obrigatorio e eliminatorio. Consistirá na resolución dun caso práctico, proposto polo tribunal e relacionado coas materias contidas no programa, nun tempo máximo de dúas horas. Neste exercicio valorarase a capacidade de análise e a aplicación dos coñecementos teóricos á resolución dos problemas prácticos presentados. TERCEIRO EXERCICIO: de carácter obrigatorio e non eliminatorio. Consistirá na tradución directa ó idioma galego, sen axuda do dicionario, dun texto en castelán elixido polo tribunal. Recursos para o emprego e formación na provincia de Pontevedra O sistema da formación profesional: A formación profesional ocupacional A formación para o emprego en Galicia. Medidas e programas A avaliación dos procesos de formación Os certificados de profesionalidade. Características e regulación. As competencias clave. Características e regulación. O procedemento de recoñecemento da experiencia profesional Os programas integrados de Emprego na comunidade Autónoma Galega O contrato laboral de formación e aprendizaxe. O instituto Galego das Cualificacións. Funcións. Convócase un posto de traballo de administrativa clasificado no grupo C1. Ademais das condicións sinaladas na base cuarta das xerais os aspirantes deberán posuír o título de bacharelato ou técnico na data na que remate o prazo de admisión de instancias. PRIMEIRO EXERCICIO, de carácter obrigatorio e eliminatorio. Consistirá en contestar por escrito un test de 40 preguntas con catro respostas alternativas propostas polo tribunal e correspondentes ó contido do programa. O tempo de realización deste exercicio será de 30 minutos. SEGUNDO EXERCICIO, de carácter obrigatorio e eliminatorio. Consistirá na resolución dun suposto práctico relacionado sobre manexo e utilización dun programa de tratamento de textos e/ou folla de cálculo, no tempo que marque o tribunal TERCEIRO EXERCICIO: de carácter obrigatorio e non eliminatorio. Consistirá na tradución directa ó idioma galego, sen axuda do dicionario, dun texto en castelán elixido polo tribunal. O acto administrativo: concepto, clases e elementos; requisitos dos actos administrativos. A obriga de resolver e actos presuntos. Eficacia nos actos administrativos. Nulidade e anulabilidade. O procedemento administrativo común. Fases do procedemento: iniciación, ordenación, instrución e finalización. A revisión de oficio dos actos administrativos. Recursos administrativos. A provincia. Organización e competencias. O réxime de sesións e acordos dos órganos colexiados. Clases de sesións. Requisitos e procedementos de constitución e celebración de sesións. Actas e certificacións. O que lle comunico para o se coñecemento e demais efectos. Pontevedra, 12 de agosto de 2015.—O Secretario, Carlos Cuadrado Romay.